40 Euroopa Liidu Teataja 11/13. kd 31978R2210 27.9.1978 EUROOPA ÜHENDUSTE TEATAJA L 263/1 NÕUKOGU MÄÄRUS (EMÜ) nr 2210/78, 26. september 1978, Euroopa Majandusühenduse ja Alžeeria Demokraatliku Rahvavabariigi vahelise koostöölepingu sõlmimise kohta EUROOPA ÜHENDUSTE NÕUKOGU, võttes arvesse Euroopa Majandusühenduse asutamislepingut, eriti selle artiklit 238, võttes arvesse komisjoni soovitust, võttes arvesse Euroopa Parlamendi arvamust (!) ning arvestades, et: tuleks sõlmida Alžiiris 26. aprillil 1976. aastal allakirjutatud Euroopa Majandusühenduse ja Alžeeria Demokraatliku Rahvava- bariigi vaheline koostööleping, ON VASTU VÕTNUD KÄESOLEVA MÄÄRUSE: Artikkel 1 Käesolevaga kiidetakse ühenduse nimel heaks Euroopa Majandusühenduse ja Alžeeria Demokraatliku Rahvavabariigi vaheline koostööleping. Lepingu tekst on lisatud käesolevale määrusele. Artikkel 2 Euroopa Ühenduste Nõukogu eesistuja edastab lepingu (2) artikliga 58 ettenähtud teate. Artikkel 3 Käesolev määrus jõustub järgmisel päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 26. september 1978 (1) EÜTC 259, 4.11.1976, lk 15. Nõukogu nimel eesistuja J. ERTL (2) Nõukogu peasekretariaat avaldab lepingu jõustumise kuupäeva Euroopa Ühenduste Teatajas.